- Hindi News
- National
- लोहे की कांटेदार प्लेट भी काम न आई, दो माह में रेत की महज तीन ट्रैक्टर ट्रॉली ही पकड़ीं
लोहे की कांटेदार प्लेट भी काम न आई, दो माह में रेत की महज तीन ट्रैक्टर-ट्रॉली ही पकड़ीं
wलोहे की कांटेदार प्लेट चेक नाका पर लगाने के बाद से कितने वाहन चंबल रेत से भरे पकड़े गए हैं।
इस प्लेट के लगाने के बाद से अब तक तीन ट्रैक्टर-ट्रॉली पकड़े गए हैं।
यह प्लेट केवल चंबल से मुरैना की ओर आने वाली सड़क पर लगी है, जबकि मुरैना से चंबल की ओर जाने वाली सड़क पर प्लेट नहीं है।
चंबल से ही रेत भरकर लाते हैं तो लोडेड वाहन पकड़ने के लिए प्लेट लगाई है।
रेत माफिया ने वाहन लाने के रास्ते बदले हैं, लेकिन वापस तो नाके से ही होकर जाते हैं, उस ओर की सड़क पर प्लेट नहीं है।
अगर रेत खाली करके जाने वाले वाहन को पकड़ेंगे तो वे कहेंगे कि रेत था नहीं तो क्यों पकड़ा। फिर वे लोग आपके पास पहुंच जाएंगे।
प्लेट लगने के बाद यहां से ट्रैक्टर-ट्रॉली निकलना बंद
वन चेक नाका पर मिले फॉरेस्टर बलवीर उपाध्याय ने कहा कि यह प्लेट जनवरी के महीने में लगाई थी। तब से अब तक तीन ट्रैक्टर-ट्रॉली व एक डंपर यहां इस लोहे की कांटेदार प्लेट के सहारे पकड़े गए हैं।
नाका पर तैनात धर्मेंद्र सिंह सिकरवार ने कहा कि जब से यह प्लेट लगी है तब से ही यहां से चंबल रेत के भरे ट्रैक्टर-ट्रॉली निकलना बंद हो गए हैं। जो रेत भरे चार वाहन यहां से गुजरे, उन्हें प्लेट खींचकर पकड़ा गया।
एसएएफ पर भी माफिया ने जानलेवा हमला किया
वन चेकिंग चौकी के नाके को रेत माफिया पिछले साल वाहन की टक्कर से तोड़ चुका है।
बानमोर में वर्ष 2016 में पुलिस वाहन को भी टक्कर मार चुका है रेत माफिया का वाहन।
नूराबाद पुलिस के एएसआई पर जानलेवा हमला रेत माफिया ने ट्रैक्टर-ट्रॉली पकड़े जाने के दौरान किया।
एसएएफ पर भी पिछले वर्षों में रेत माफिया ने जानलेवा हमला किया है। जिसकी जांच सीबीआई ने की।
कांटेदार प्लेट सड़क पर रख कर पकड़ते हैं अवैध वाहन
मुरैना शहर से तीन किलोमीटर आगरा की ओर चलने पर वन विभाग ने नेशनल हाईवे-3 फोरलेन पर चेक नाका बनाया है। यहां लगाई लोहे की प्लेट चंबल से मुरैना की ओर आने वाली सड़क किनारे रखी है, जिसमें प्लास्टिक का रस्सा बंधा है। मौके पर 1-4 के सशस्त्र गार्ड (एसएएफ) के साथ तैनात मिले फॉरेस्टर बलवीर उपाध्याय व धर्मेंद्र सिंह सिकरवार ने बताया कि जैसे ही चंबल की ओर से रेत भरा ट्रैक्टर-ट्रॉली या ट्रक-डंपर आता दिखाई देता है, इस प्लेट को खींचकर सड़क पर ले आते हैं। जिससे वाहन का टायर फट सकता है। इस डर से वाहन ड्राइवर वाहन को रोक देते हैं। तब उसे पकड़ लेते हैं।
नेशनल हाइवे स्थित वन नाका चेकपोस्ट, दूसरे चित्र में चंबल रेत से भरी ट्रैक्टर-ट्राॅली मुरैना की ओर जाती हुई।
रेत उत्खनन रोकने ठोस प्लान नहीं बना पा रहे हैं जिम्मेदार अफसर
भास्कर संवाददाता | मुरैना
चंबल नदी के 24 घाटों से 24 घंटे के दरमियान 2000 से अधिक ट्रॉली रेत खोदा जा रहा है। इसे पकड़ने के लिए नेशनल हाईवे पर वन डिपो के सामने देवरी गांव के पास चेकिंग नाका बना है। जहां जनवरी के महीने में लोहे की कांटेदार प्लेट लगाई गई थी। दो महीने बाद सोमवार को जब इस प्लेट की हकीकत जानने दैनिक भास्कर ने मौके पर दस्तक दी तो नाके पर मौजूद स्टाफ ने खुलासा किया कि यहां दो महीने में चंबल रेत से भरे तीन ट्रैक्टर-ट्रॉली व एक डंपर पकड़ा है। इस बारे में डीएफओ पीपी टिटारे से सवाल किया तो उन्होंने केवल तीन वाहन पकड़े जाना बताया। जबकि सच्चाई है कि वाहन चार पकड़े गए। इससे स्पष्ट है कि अधिकारी चंबल के रेत को रोकने की दिशा में गंभीर नहीं हैं। खास बात है कि इस टोल नाके पर कांटेदार प्लेट लगने से रेत माफिया ने रेत ढुलाई के रास्ते बदल लिए हैं, लेकिन वाहनों की वापसी टोल नाके के सामने से ही हो रही है। रेत ढोने वाले खाली वाहनों को यहां नहीं पकड़ा जा रहा है।
आर्म्ड फोर्स चंबल नदी इलाके में तैनात नहीं
नेशनल चंबल सेंक्चुरी क्षेत्र से रोजाना अवैध रूप से खोदे जा रहे रेत पर रोक लगाने के लिए हाईकोर्ट ने जिला प्रशासन को 120 सशस्त्र जवानों का बल दिया है। यह एक कंपनी आर्म्ड फोर्स वन विभाग की कमान में काम कर रहा है, लेकिन इसकी तैनाती चंबल नदी इलाके में नहीं है। बल्कि इसे टुकड़ों में बांटकर रोड इलाकों में तैनात किया है। इस वजह से रेत का अवैध उत्खनन बंद नहीं हो रहा।
tgl_Latn sot_Latn hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva mag_Deva hin_Deva hin_Deva mag_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva